title: Euroopan parlamentin päätös (EU) 2016/1555, annettu 28 päivänä huhtikuuta 2016, vastuuvapauden myöntämisestä vapauden, turvallisuuden ja oikeuden alueen laaja-alaisten tietojärjestelmien operatiivisesta hallinnoinnista vastaavan eurooppalaisen viraston talousarvion toteuttamisesta varainhoitovuonna 2014

text:
               14.9.2016

               FI

               Euroopan unionin virallinen lehti

               L 246/331

         EUROOPAN PARLAMENTIN PÄÄTÖS (EU) 2016/1555,
   annettu 28 päivänä huhtikuuta 2016,
   vastuuvapauden myöntämisestä vapauden, turvallisuuden ja oikeuden alueen laaja-alaisten tietojärjestelmien operatiivisesta hallinnoinnista vastaavan eurooppalaisen viraston talousarvion toteuttamisesta varainhoitovuonna 2014
   EUROOPAN PARLAMENTTI, joka

               —

               ottaa huomioon vapauden, turvallisuuden ja oikeuden alueen laaja-alaisten tietojärjestelmien operatiivisesta hallinnoinnista vastaavan eurooppalaisen viraston lopullisen tilinpäätöksen varainhoitovuodelta 2014,

               —

               ottaa huomioon tilintarkastustuomioistuimen kertomuksen vapauden, turvallisuuden ja oikeuden alueen laaja-alaisten tietojärjestelmien operatiivisesta hallinnoinnista vastaavan eurooppalaisen viraston tilinpäätöksestä varainhoitovuodelta 2014 sekä viraston vastaukset (1),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2014 koskevan lausuman (2) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

               —

               ottaa huomioon neuvoston 12. helmikuuta 2016 antaman suosituksen varainhoitovuoden 2014 talousarvion toteuttamista koskevan vastuuvapauden myöntämisestä virastolle (05584/2016 – C8-0093/2016),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon vapauden, turvallisuuden ja oikeuden alueen laaja-alaisten tietojärjestelmien operatiivisesta hallinnoinnista vastaavan eurooppalaisen viraston perustamisesta 25. lokakuuta 2011 annetun Euroopan parlamentin ja neuvoston asetuksen (EU) N:o 1077/2011 (4) ja erityisesti sen 33 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5),

               —

               ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (6) ja erityisesti sen 108 artiklan,

               —

               ottaa huomioon työjärjestyksen 94 artiklan ja liitteen V,

               —

               ottaa huomioon talousarvion valvontavaliokunnan mietinnön sekä kansalaisvapauksien sekä oikeus- ja sisäasioiden valiokunnan lausunnon (A8-0124/2016),

               1.

               myöntää vapauden, turvallisuuden ja oikeuden alueen laaja-alaisten tietojärjestelmien operatiivisesta hallinnoinnista vastaavan eurooppalaisen viraston toimitusjohtajalle vastuuvapauden viraston talousarvion toteuttamisesta varainhoitovuonna 2014;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman vapauden, turvallisuuden ja oikeuden alueen laaja-alaisten tietojärjestelmien operatiivisesta hallinnoinnista vastaavan eurooppalaisen viraston toimitusjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 409, 9.12.2015, s. 275.

      (2)  Ks. alaviite 1.

      (3)  EUVL L 298, 26.10.2012, s. 1.

      (4)  EUVL L 286, 1.11.2011, s. 1.

      (5)  EYVL L 357, 31.12.2002, s. 72.

      (6)  EUVL L 328, 7.12.2013, s. 42.


Avis juridique important

|

31995D0011

95/11/YUTP: Neuvoston päätös tehty 23 päivänä tammikuuta 1995 Euroopan unionista tehdyn sopimuksen J.2 artiklan perusteella määritellystä yhteisestä kannasta Jugoslavian liittotasavallan (Serbia ja Montenegro) kauppaa koskevien tiettyjen rajoitusten keskeyttämisen jatkamisesta

Virallinen lehti nro L 020 , 27/01/1995 s. 0002 - 0002

NEUVOSTON PÄÄTÖS tehty 23 päivänä tammikuuta 1995 Euroopan unionista tehdyn sopimuksen J.2 artiklan perusteella määritellystä yhteisestä kannasta Jugoslavian liittotasavallan (Serbia ja Montenegro) kauppaa koskevien tiettyjen rajoitusten keskeyttämisen jatkamisesta (95/11/YUTP)EUROOPAN UNIONIN NEUVOSTO, jokaottaa huomioon Euroopan unionista tehdyn sopimuksen ja erityisesti sen J.2 artiklan,ottaa huomioon Yhdistyneiden Kansakuntien turvallisuusneuvoston päätöslauselmat 943 (1994) ja 970 (1995), jotka se on vastaavasti hyväksynyt 23 päivänä syyskuuta 1994 ja 12 päivänä tammikuuta 1995,ON TEHNYT SEURAAVAN PÄÄTÖKSEN:1 artiklaYhdistyneiden Kansakuntien turvallisuusneuvoston päätöslauselmien 943 (1994) ja 970 (1995), jotka se on vastaavasti hyväksynyt 23 päivänä syyskuuta 1994 ja 12 päivänä tammikuuta 1995, mukaisesti jatketaan Jugoslavian liittotasavallan (Serbia ja Montenegro) kauppaa koskevien tiettyjen rajoitusten keskeyttämistä.2 artiklaTämä päätös julkaistaan virallisessa lehdessä.Tehty Brysselissä 23 päivänä tammikuuta 1995.Neuvoston puolestaA. JUPPÉPuheenjohtaja


Avis juridique important

|

32003D0766

2003/766/EY: Komission päätös, tehty 24 päivänä lokakuuta 2003, kiireellisistä toimenpiteistä Diabrotica virgifera Le Conte -tuhohyönteisen leviämisen estämiseksi yhteisössä (tiedoksiannettu numerolla K(2003) 3880)

Virallinen lehti nro L 275 , 25/10/2003 s. 0049 - 0050

Komission päätös,tehty 24 päivänä lokakuuta 2003,kiireellisistä toimenpiteistä Diabrotica virgifera Le Conte -tuhohyönteisen leviämisen estämiseksi yhteisössä(tiedoksiannettu numerolla K(2003) 3880)(2003/766/EY)EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon kasvien tai kasvituotteiden haitallisten organismien yhteisöön kulkeutumisen ja siellä leviämisen estämiseen liittyvistä toimenpiteistä 8 päivänä toukokuuta 2000 annetun neuvoston direktiivin 2000/29/EY(1), sellaisena kuin se on viimeksi muutettuna komission direktiivillä 2003/47/EY(2), ja erityisesti sen 16 artiklan 3 kohdan kolmannen virkkeen,sekä katsoo seuraavaa:(1) Ranska ja Itävalta tiedottivat vuonna 2002 muille jäsenvaltioille ja komissiolle Diabrotica virgifera Le Conte -tuhohyönteisen, jäljempänä "organismi", esiintymisestä alueillaan ensimmäisen kerran sekä toimenpiteistä organismin torjumiseksi.(2) Vuonna 2002 valvottiin organismin jo saastuttamia alueita Italiassa ja niistä erityisesti maissin monokulttuuriin käytettyjä alueita sekä organismin mahdollisia kulkeutumispaikkoja, kuten lento- ja tulliasemia. Vaikuttaa siltä, että Veneton alueella toteutetuilla hävittämistoimenpiteillä organismin leviäminen on saatu pysäytettyä ja sen populaatiot ovat pienentyneet. Monia täysikasvuisia organismeja löydettiin Lombardian ja Piemonten eri provinsseissa ja Friuli-Venezia Giulian alueella organismin esiintymiä havaittiin ensimmäisen kerran.(3) Hiljattain valmistunut yhteisön tutkimus organismin kyvystä asettua pysyvästi yhteisöön osoittaa, että tärkeimmät asettumiseen vaikuttavat tekijät, kuten trooppiset olosuhteet ja ilmasto-olosuhteet, ovat olemassa yhteisössä.(4) Kyseisestä tutkimuksesta käy lisäksi ilmi, että organismi ja sen haitalliset vaikutukset voivat muodostua yhteisön maissintuotannossa merkittäväksi uhkatekijäksi kasvien terveyden kannalta, koska seurauksena voi olla taloudellisia menetyksiä, hyönteisten torjunta-aineiden runsaampaa käyttöä ja tarve löytää viljelykasvi, joka korvaisi maissin vuoroviljelyssä.(5) Direktiivin 2000/29/EY tarkoituksena on ainoastaan estää organismin kulkeutuminen yhteisöön ja siellä leviäminen. Yhteisön toimenpiteitä ei kuitenkaan ole käytettävissä silloin, kun jäsenvaltiot havaitsevat uusia esiintymiä saastumattomilla alueilla tai kun organismi havaitaan populaatiokehityksen alkuvaiheessa. Sen vuoksi olisi määriteltävä tällaisia toimenpiteitä organismin hävittämiseksi kohtuullisen ajan kuluessa.(6) Kyseisiin toimenpiteisiin olisi sisällyttävä yleinen seuranta organismin havaitsemiseksi jäsenvaltioissa.(7) Toimenpiteitä olisi sovellettava organismin leviämisen hallintaan yhteisössä, rajattujen vyöhykkeiden määrittelyyn, isäntäkasvien, maa-aineksen ja koneiden siirtoon sekä vuoroviljelyyn rajatuilla vyöhykkeillä.(8) Tällaisten toimenpiteiden tuloksia olisi arvioitava jatkuvasti ja mahdollisia jatkotoimenpiteitä olisi harkittava kyseisen arvioinnin tulosten perusteella.(9) Tässä päätöksessä säädetyt toimenpiteet ovat pysyvän kasvinsuojelukomitean lausunnon mukaiset,ON TEHNYT TÄMÄN PÄÄTÖKSEN:1 artiklaJäsenvaltioiden on varmistettava, että epäillystä tai vahvistetusta Diabrotica virgifera Le Conte -tuhohyönteisen, jäljempänä "organismi", esiintymisestä ilmoitetaan direktiivissä 2000/29/EY tarkoitetuille vastuullisille viranomaisille.2 artikla1. Jäsenvaltioiden on joka vuosi tehtävä virallisia tutkimuksia organismin esiintymisestä maidensa alueilla, joilla viljellään maissia.2. Edellä 1 kohdassa säädettyjen tutkimusten tulokset on ilmoitettava komissiolle ja muille jäsenvaltioille joka vuosi 31 päivään joulukuuta mennessä, sanotun kuitenkaan rajoittamatta direktiivin 2000/29/EY 16 artiklan 1 kohdan soveltamista.3 artikla1. Kun 2 artiklassa tarkoitettujen tutkimusten tulokset vahvistavat organismin esiintymisen alueella, jonka tiedetään aiemmin olleen vapaa organismista, jäsenvaltioiden on määriteltävä rajatut vyöhykkeet, jotka koostuvat seuraavista osista:a) esiintymävyöhyke, joka sijaitsee organismin löytöpaikkana olleen pellon ympärillä ja ulottuu vähintään 1 km:n etäisyydelle; jab) varovyöhyke, joka sijaitsee esiintymävyöhykkeen ympärillä ja ulottuu vähintään 5 km:n etäisyydelle.Jäsenvaltiot voivat lisäksi määritellä puskurivyöhykkeen, joka sijaitsee esiintymävyöhykkeen ja varovyöhykkeen ympärillä.2. Edellä 1 kohdassa tarkoitettujen vyöhykkeiden täsmällisen määrittelyn on perustuttava vankkoihin tieteellisiin lähtökohtiin, organismin biologiaan, saastumisasteeseen ja organismin isäntäkasvin erityiseen tuotantojärjestelmään kyseisessä jäsenvaltiossa.3. Jos organismin esiintyminen varmistuu toisessa paikassa kuin organismin esiintymävyöhykkeellä sijaitsevassa alkuperäisessä löytöpaikassa, vyöhykkeiden rajausta on muutettava sen mukaisesti.4. Jos organismia ei löydy enää kahden vuoden kuluttua viimeisimmästä löydöksestä, rajatut vyöhykkeet lakkaavat olemasta ja 4 artiklassa tarkoitettuja hävittämistoimenpiteitä ei ole enää tarpeen toteuttaa.5. Jäsenvaltioiden on ilmoitettava muille jäsenvaltioille ja komissiolle 1 kohdassa tarkoitettuina vyöhykkeinä pidettävistä alueista ja toimitettava niistä sopivassa mittakaavassa olevat kartat.4 artikla1. Jäsenvaltioiden on valvottava organismin esiintymistä rajattujen vyöhykkeiden kussakin osassa käyttäen asianmukaisia feromonipyydyksiä, jotka on järjestettävä verkkomaisesti ja tarkastettava säännöllisesti. Käytettyjen pyydysten lukumäärän ja tyyppien samoin kuin pyydystysmenetelmän valinnassa on otettava huomioon paikalliset olosuhteet ja rajattujen vyöhykkeiden ominaispiirteet.2. Edellä 1 kohdan säännösten lisäksi jäsenvaltioiden on varmistettava, ettäa) tuoreita Zea mais L. -kasveja tai niiden tuoreita osia ei siirretä pois esiintymävyöhykkeeltä haitallisen organismin esiintymisvuonna jaksolla, jonka alkamis- ja päättymispäivät määritellään organismin biologian, organismilöydösten määrän ja asianomaisessa jäsenvaltiossa vallitsevien ilmasto-olosuhteiden perusteella sen varmistamiseksi, että organismi ei leviä;b) maissipeltojen maata ei siirretä pois esiintymävyöhykkeeltä;c) esiintymävyöhykkeellä ei korjata maissia haitallisen organismin esiintymisvuonna jaksolla, jonka alkamis- ja päättymispäivät määritellään organismin biologian, organismilöydösten määrän ja asianomaisessa jäsenvaltiossa vallitsevien ilmasto-olosuhteiden perusteella sen varmistamiseksi, että organismi ei leviä;d) esiintymävyöhykkeen maissipelloilla harjoitetaan vuoroviljelyä, jossa millä tahansa kolmen peräkkäisen vuoden jaksolla maissia kasvatetaan vain kerran tai jossa maissia ei viljellä kahden vuoden ajan sen vuoden jälkeen, jona organismia on viimeksi löydetty, koko esiintymävyöhykkeellä;e) esiintymävyöhykkeen maissipelloilla tehdään munintakauden loppuun asti asiamukaiset käsittelyt organismien tuhoamiseksi ensimmäisenä esiintymisvuonna ja sitä seuraavana vuonna;f) esiintymävyöhykkeen maissipelloilla käytetyistä maatalouskoneista puhdistetaan kaikki maa-aines ja jätteet ennen vyöhykkeeltä poistumista;g) epätoivotut maissikasvit poistetaan esiintymävyöhykkeen pelloilta, joilla ei viljellä maissia.3. Edellä 1 kohdan säännösten lisäksi jäsenvaltioiden on varmistettava, että varovyöhykkeellä ainakina) harjoitetaan vuoroviljelyä, jossa millä tahansa kahden peräkkäisen vuoden jaksolla maissia kasvatetaan vain kerran; taib) tehdään maissipeltojen asiamukainen käsittely organismin tuhoamiseksi ensimmäisenä esiintymisvuonna ja sitä seuraavana vuonna.4. Edellä 1 kohdan säännösten lisäksi jäsenvaltiot voivat säätää, että puskurivyöhykkeellä harjoitetaan vuoroviljelyä, jossa millä tahansa kahden peräkkäisen vuoden jaksolla maissia viljellään vain kerran.5 artiklaJäsenvaltioiden on ilmoitettava komissiolle ja muille jäsenvaltioille joka vuosi 31 päivään joulukuuta mennessä seuraavat tiedot:- 3 artiklan 5 kohdassa tarkoitetut vyöhykkeinä pidettävät alueet,- 4 artiklan 2 kohdan a ja c alakohdan mukaisesti vahvistetut päivämäärät perusteluineen,- 4 artiklan 2 kohdan e alakohdan ja 4 artiklan 3 kohdan b alakohdan mukaisesti tehdyt käsittelyt.6 artiklaJäsenvaltioiden on 1 päivään joulukuuta 2003 mennessä mukautettava organismin leviämisen estämiseksi toteuttamiaan toimenpiteitä siten, että toimenpiteet saatetaan tämän päätöksen mukaisiksi, ja niiden on ilmoitettava mukautetuista toimenpiteistä viipymättä komissiolle.7 artiklaKomissio tarkastelee uudelleen tämän päätöksen toteutumista 28 päivään helmikuuta 2005 mennessä sekä sen jälkeen joka vuosi 28 päivään helmikuuta mennessä.8 artiklaTämä päätös on osoitettu kaikille jäsenvaltioille.Tehty Brysselissä 24 päivänä lokakuuta 2003.Komission puolestaDavid ByrneKomission jäsen(1) EYVL L 169, 10.7.2000, s. 1.(2) EUVL L 138, 5.6.2003, s. 47.


title: Neuvoston päätös 2012/503/YUTP, annettu 13 päivänä syyskuuta 2012 , Georgiassa toteutettavasta Euroopan unionin tarkkailuoperaatiosta, EUMM Georgia, annetun päätöksen 2010/452/YUTP muuttamisesta

text:
               14.9.2012

               FI

               Euroopan unionin virallinen lehti

               L 249/13

         NEUVOSTON PÄÄTÖS 2012/503/YUTP,
   annettu 13 päivänä syyskuuta 2012,
   Georgiassa toteutettavasta Euroopan unionin tarkkailuoperaatiosta, EUMM Georgia, annetun päätöksen 2010/452/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan, 42 artiklan 4 kohdan ja 43 artiklan 2 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 12 päivänä elokuuta 2010 päätöksen 2010/452/YUTP (1), jolla jatkettiin 15 päivänä syyskuuta 2008 perustettua Euroopan unionin tarkkailuoperaatiota Georgiassa, jäljempänä ’EUMM Georgia’ tai ’operaatio’. Kyseisen päätöksen voimassaolo päättyy 14 päivänä syyskuuta 2012.

               (2)

               Poliittisten ja turvallisuusasioiden komitea, jäljempänä ’PTK’, hyväksyi 15 päivänä toukokuuta 2012 EUMM Georgian tulevaisuuden tarkistamista strategisella tasolla koskevia suosituksia.

               (3)

               EUMM Georgian voimassaoloa olisi jatkettava edelleen 12 kuukaudella sen nykyisen toimeksiannon pohjalta.

               (4)

               Operaatio toteutetaan tilanteessa, joka saattaa huonontua ja joka voi haitata Euroopan unionista tehdyn sopimuksen 21 artiklassa määrättyjen unionin ulkoisen toiminnan tavoitteiden saavuttamista.

               (5)

               Päätös 2010/452/YUTP olisi näin ollen muutettava,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2010/452/YUTP seuraavasti:

               1)

               Korvataan 7 artiklan 3 kohta seuraavasti:
               ”3.   Kaikkien henkilöstöön kuuluvien on noudatettava operaatiokohtaisia turvallisuutta koskevia vähimmäisvaatimuksia sekä kentällä tapahtuvan toiminnan turvallisuutta koskevaa unionin politiikkaa tukevaa operaation turvallisuussuunnitelmaa. Kaikkien henkilöstöön kuuluvien on tehtävissään haltuunsa saamien EU:n turvallisuusluokiteltujen tietojen suojaamisen osalta noudatettava turvallisuussäännöistä EU:n turvallisuusluokiteltujen tietojen suojaamiseksi 31 päivänä maaliskuuta 2011 tehdyssä neuvoston päätöksessä 2011/292/EU (2) määriteltyjä turvallisuutta koskevia periaatteita ja vähimmäisvaatimuksia.

               2)

               Korvataan 12 artikla seuraavasti:
               ”12 artikla
               Turvallisuus
               1.   Siviilioperaation komentaja ohjaa operaation johtajaa turvatoimien suunnittelussa ja varmistaa, että ne toteutetaan EUMM Georgian osalta asianmukaisesti ja tehokkaasti 5 ja 9 artiklan mukaisesti.
               2.   Operaation johtaja vastaa operaation turvallisuudesta ja sen varmistamisesta, että operaatioon sovellettavia turvallisuutta koskevia vähimmäisvaatimuksia noudatetaan, Euroopan unionista tehdyn sopimuksen V osaston nojalla operatiivisiin tehtäviin unionin ulkopuolelle siirretyn henkilöstön turvallisuutta koskevan unionin politiikan ja tätä tukevien asiakirjojen mukaisesti.
               3.   Operaation johtajaa avustaa johtava turvallisuuspäällikkö (Senior Mission Security Officer, SMSO), joka raportoi operaation johtajalle ja on myös läheisessä toiminnallisessa suhteessa Euroopan ulkosuhdehallintoon.
               4.   EUMM Georgian henkilöstöön kuuluvat osallistuvat operaatiosuunnitelman (OPLAN) mukaisesti pakolliseen turvallisuuskoulutukseen ennen tehtäviensä aloittamista. Johtava turvallisuuspäällikkö järjestää heille myös säännöllistä kertauskoulutusta toiminta-alueella.
               5.   Operaation johtaja huolehtii EU:n turvallisuusluokiteltujen tietojen suojaamisesta päätöksen 2011/292/EU mukaisesti.”

               3)

               Lisätään 14 artiklan 1 kohtaan alakohta seuraavasti:
               ”Operaatioon liittyviin menoihin tarkoitettu rahoitusohje on 20 900 000 euroa 15 päivän syyskuuta 2012 ja 14 päivän syyskuuta 2013 välisenä aikana.”

               4)

               Korvataan 16 artikla seuraavasti:
               ”16 artikla
               Turvallisuusluokiteltujen tietojen luovuttaminen
               1.   Korkealla edustajalla on valtuudet luovuttaa tarvittaessa ja operaation tarpeiden mukaisesti tähän päätökseen osallistuville kolmansille valtioille operaatiota varten laadittuja EU:n turvallisuusluokiteltuja tietoja ja asiakirjoja ”CONFIDENTIEL UE/EU CONFIDENTIAL” -tasolle saakka päätöksen 2011/292/EU mukaisesti.
               2.   Korkealla edustajalla on myös valtuudet operaation operatiivisten tarpeiden mukaisesti luovuttaa Yhdistyneille kansakunnille sekä Euroopan turvallisuus- ja yhteistyöjärjestölle operaatiota varten laadittuja EU:n turvallisuusluokiteltuja tietoja ja asiakirjoja ”RESTREINT UE/EU RESTRICTED” -tasolle saakka päätöksen 2011/292/EU mukaisesti. Tätä varten vahvistetaan korkean edustajan sekä Yhdistyneiden kansakuntien ja Euroopan turvallisuus- ja yhteistyöjärjestön toimivaltaisten viranomaisten väliset järjestelyt.
               3.   Jos kyseessä on tarkasti määritelty ja välitön operatiivinen tarve, korkealla edustajalla on lisäksi valtuudet luovuttaa isäntävaltiolle operaatiota varten laadittuja EU:n turvallisuusluokiteltuja tietoja ja asiakirjoja ”RESTREINT UE/EU RESTRICTED” -tasolle saakka päätöksen 2011/292/EU mukaisesti. Tätä varten vahvistetaan korkean edustajan ja isäntävaltion toimivaltaisten viranomaisten väliset järjestelyt.
               4.   Korkealla edustajalla on valtuudet luovuttaa tähän päätökseen osallistuville kolmansille valtioille sellaisia tätä operaatiota koskeviin neuvoston käsittelyihin liittyviä EU:n turvallisuusluokittelemattomia asiakirjoja, joita koskee neuvoston työjärjestyksen (3) 6 artiklan 1 kohdan mukainen salassapitovelvollisuus.
               5.   Korkea edustaja voi siirtää 1–4 kohdassa tarkoitetut valtuudet sekä oikeuden sopia 2 ja 3 kohdassa tarkoitetuista järjestelyistä alaisuudessaan oleville henkilöille, siviilioperaation komentajalle ja/tai operaation johtajalle.

               5)

               Korvataan 17 artikla seuraavasti:
               ”17 artikla
               Operaation arviointi
               PTK:lle toimitetaan kuuden kuukauden välein operaation johtajan ja Euroopan ulkosuhdehallinnon laatimaan selvitykseen pohjautuva operaatiota koskeva arviointi.”

               6)

               Korvataan 18 artiklan toinen kohta seuraavasti:
               ”Sen voimassaolo päättyy 14 päivänä syyskuuta 2013.”

         2 artikla
   Tämä päätös tulee voimaan päivänä, jona se hyväksytään.

      Tehty Brysselissä 13 päivänä syyskuuta 2012.

            Neuvoston puolesta

            Puheenjohtaja

         A. D. MAVROYIANNIS

      (1)  EUVL L 213, 13.8.2010, s. 43.

      (2)  EUVL L 141, 27.5.2011, s. 17.”

      (3)  Neuvoston päätös 2009/937/EU, tehty 1 päivänä joulukuuta 2009 neuvoston työjärjestyksen hyväksymisestä (EUVL L 325, 11.12.2009. s. 35).”


title: Neuvoston päätös (EU) 2017/1192, annettu 26 päivänä kesäkuuta 2017, sisävesiliikenteen normien laadinnasta vastaavassa eurooppalaisessa komiteassa (CESNI) ja Reinin navigaation keskuskomission (RNKK) täysistunnossa Euroopan unionin puolesta otettavasta kannasta sisävesialusten teknisiä vaatimuksia koskevien normien hyväksymiseen

text:
               5.7.2017

               FI

               Euroopan unionin virallinen lehti

               L 172/10

         NEUVOSTON PÄÄTÖS (EU) 2017/1192,
   annettu 26 päivänä kesäkuuta 2017,
   sisävesiliikenteen normien laadinnasta vastaavassa eurooppalaisessa komiteassa (CESNI) ja Reinin navigaation keskuskomission (RNKK) täysistunnossa Euroopan unionin puolesta otettavasta kannasta sisävesialusten teknisiä vaatimuksia koskevien normien hyväksymiseen
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 91 artiklan 1 kohdan yhdessä sen 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Sisävesiliikenteen alalla toteutettavalla unionin toiminnalla olisi pyrittävä varmistamaan yhdenmukaisuus unionissa sovellettavien sisävesialuksia koskevien teknisten vaatimusten kehittämisessä.

               (2)

               Reinin navigaation keskuskomission (RNKK) puitteissa perustettiin 3 päivänä kesäkuuta 2015 sisävesiliikenteen normien laadinnasta vastaava eurooppalainen komitea (CESNI) laatimaan teknisiä normeja sisävesiliikenteen eri aloilla, erityisesti alusten, tietotekniikan ja miehistön osalta.

               (3)

               Sisävesiliikenteen tehokkuuden varmistamiseksi on tärkeää, että alusten tekniset vaatimukset ovat yhteensopivia ja mahdollisimman yhdenmukaisia Euroopan eri oikeusjärjestelmissä. Erityisesti olisi sallittava niiden jäsenvaltioiden, jotka ovat myös RNKK:n jäseniä, tukea päätöksiä, joilla RNKK:n säännöt yhdenmukaistetaan unionissa sovellettavien sääntöjen kanssa.

               (4)

               CESNI:n odotetaan hyväksyvän 6 päivänä heinäkuuta 2017 pidettävässä kokouksessaan sisävesialusten teknisiä vaatimuksia koskeva eurooppalainen normi, jäljempänä ’ES-TRIN-normi’, 2017/1.

               (5)

               ES-TRIN-normissa 2017/1 vahvistetaan sisävesialusten turvallisuuden varmistamiseen tarvittavat yhdenmukaiset tekniset vaatimukset. Se sisältää säännöksiä laivanrakennuksesta, sisävesialusten varustamisesta ja laitteista, erityissäännöksiä tietyistä alusryhmistä, kuten matkustaja-aluksista, työntökytkyeistä ja säiliöaluksista, säännöksiä automaattisesta tunnistusjärjestelmästä, säännöksiä aluksen tunnistetiedoista, todistusmalleista ja rekisteristä, siirtymäsäännöksiä sekä teknisen normin soveltamisohjeita.

               (6)

               Euroopan parlamentin ja neuvoston direktiivillä (EU) 2016/1629 (1) kumotaan Euroopan parlamentin ja neuvoston direktiivi 2006/87/EY (2)7 päivästä lokakuuta 2018. Direktiivin (EU) 2016/1629 liitteessä II viitataan suoraan siihen, että kulkuneuvoihin sovellettavat tekniset vaatimukset ovat ne, jotka on esitetty ES-TRIN-normissa 2015/1. Komissiolla on valtuudet ajantasaistaa kyseinen viittaus tuoreimpaan ES-TRIN-normiin ja asettaa sen soveltamispäivä.

               (7)

               Sen vuoksi ES-TRIN-normi 2017/1 vaikuttaa direktiiviin (EU) 2016/1629.

               (8)

               Unioni ei ole RNKK:n eikä CESNI:n jäsen. Sen vuoksi on tarpeen, että neuvosto valtuuttaa jäsenvaltiot esittämään näissä elimissä unionin kannan ES-TRIN-normin 2017/1 hyväksymiseen,

         ON HYVÄKSYNYT TÄMÄN PÄÄTÖKSEN:
   1 artikla
   1.   Sisävesiliikenteen normien laadinnasta vastaavassa eurooppalaisessa komiteassa 6 päivänä heinäkuuta 2017 unionin puolesta otettava kanta on puoltaa sisävesialusten teknisiä vaatimuksia koskevan eurooppalaisen normin, jäljempänä ’ES-TRIN-normi’, 2017/1 ja sitä täydentävän sisävesiliikenteen testistandardin AIS 2017/1 hyväksymistä.
   2.   Reinin navigaation keskuskomission (RNKK) täysistunnossa, jossa päätetään sisävesialusten teknisistä vaatimuksista, unionin puolesta otettava kanta on tukea kaikkia ehdotuksia teknisten vaatimusten yhdenmukaistamiseksi ES-TRIN-normin 2017/1 kanssa, myös voimaantulon ja siirtymäsäännösten osalta.
   2 artikla
   1.   Edellä 1 artiklan 1 kohdassa esitetyn unionin kannan esittävät jäsenvaltiot toimien yhdessä unionin etujen mukaisesti.
   2.   Edellä 1 artiklan 2 kohdassa esitetyn unionin kannan esittävät jäsenvaltiot, jotka ovat RNKK:n jäseniä, toimien yhdessä unionin etujen mukaisesti.
   3 artikla
   Vähäisistä teknisistä muutoksista 1 artiklassa esitettyihin kantoihin voidaan sopia ilman uutta neuvoston päätöstä.
   4 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 26 päivänä kesäkuuta 2017.

            Neuvoston puolesta

            Puheenjohtaja

         J. MIZZI

      (1)  Euroopan parlamentin ja neuvoston direktiivi (EU) 2016/1629, annettu 14 päivänä syyskuuta 2016, sisävesialusten teknisistä vaatimuksista, direktiivin 2009/100/EY muuttamisesta ja direktiivin 2006/87/EY kumoamisesta (EUVL L 252, 16.9.2016, s. 118).

      (2)  Euroopan parlamentin ja neuvoston direktiivi 2006/87/EY, annettu 12 päivänä joulukuuta 2006, sisävesialusten teknisistä vaatimuksista ja neuvoston direktiivin 82/714/ETY kumoamisesta (EUVL L 389, 30.12.2006, s. 1).


title: 2013/441/EU: Komission täytäntöönpanopäätös, annettu 20 päivänä elokuuta 2013 , viisumitietojärjestelmän (VIS) käyttöönottopäivän määrittämiseksi kahdeksannella alueella

text:
               21.8.2013

               FI

               Euroopan unionin virallinen lehti

               L 223/15

         KOMISSION TÄYTÄNTÖÖNPANOPÄÄTÖS,
   annettu 20 päivänä elokuuta 2013,
   viisumitietojärjestelmän (VIS) käyttöönottopäivän määrittämiseksi kahdeksannella alueella
   (2013/441/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon viisumitietojärjestelmästä (VIS) ja lyhytaikaista oleskelua varten myönnettäviä viisumeja koskevasta jäsenvaltioiden välisestä tietojenvaihdosta 9 päivänä heinäkuuta 2008 annetun Euroopan parlamentin ja neuvoston asetuksen (EY) N:o 767/2008 (VIS-asetus) (1) ja erityisesti sen 48 artiklan 3 kohdan,
   sekä katsoo seuraavaa:

               (1)

               Toisen alueiden ryhmän määrittämisestä viisumitietojärjestelmän (VIS) käyttöönottoa varten 24 päivänä huhtikuuta 2012 annetussa komission täytäntöönpanopäätöksessä 2012/274/EU (2) säädetään, että kahdeksanteen alueeseen, jolla tietoja olisi ryhdyttävä keräämään ja siirtämään VIS-järjestelmään kaikista viisumihakemuksista, kuuluvat Argentiina, Bolivia, Brasilia, Chile, Ecuador, Kolumbia, Paraguay, Peru, Uruguay ja Venezuela.

               (2)

               Jäsenvaltiot ovat ilmoittaneet komissiolle toteuttaneensa tarvittavat tekniset ja oikeudelliset järjestelyt VIS-asetuksen 5 artiklan 1 kohdassa tarkoitettujen tietojen keräämiseksi ja siirtämiseksi viisumitietojärjestelmään kyseisen alueen kaikkien hakemusten osalta, mukaan lukien järjestelyt tietojen keräämiseksi ja/tai siirtämiseksi toisen jäsenvaltion puolesta.

               (3)

               Koska VIS-asetuksen 48 artiklan 3 kohdan ensimmäisessä virkkeessä asetettu ehto on täytetty, olisi määritettävä päivä, jona viisumitietojärjestelmä otetaan käyttöön kahdeksannella alueella.

               (4)

               Ottaen huomioon, että viisumitietojärjestelmän käyttöönottopäivä on tarpeen vahvistaa lähitulevaisuuteen, tämän päätöksen olisi tultava voimaan päivänä, jona se julkaistaan Euroopan unionin virallisessa lehdessä.

               (5)

               Koska VIS-asetuksen perustana on Schengenin säännöstö, Euroopan unionista tehtyyn sopimukseen ja Euroopan yhteisön perustamissopimukseen liitetyn, Tanskan asemaa koskevan pöytäkirjan 5 artiklan mukaisesti Tanska on ilmoittanut VIS-asetuksen saattamisesta osaksi kansallista lainsäädäntöään. Sen vuoksi Tanskan on kansainväliseen oikeuteen perustuvien velvoitteiden nojalla pantava tämä päätös täytäntöön.

               (6)

               Tällä päätöksellä kehitetään niitä Schengenin säännöstön määräyksiä, joihin Yhdistynyt kuningaskunta ei osallistu Ison-Britannian ja Pohjois-Irlannin yhdistyneen kuningaskunnan pyynnöstä saada osallistua joihinkin Schengenin säännöstön määräyksiin 29 päivänä toukokuuta 2000 tehdyn neuvoston päätöksen 2000/365/EY (3) mukaisesti. Tämän vuoksi päätös ei sido Yhdistynyttä kuningaskuntaa eikä sitä sovelleta Yhdistyneeseen kuningaskuntaan.

               (7)

               Tällä päätöksellä kehitetään niitä Schengenin säännöstön määräyksiä, joihin Irlanti ei osallistu Irlannin pyynnöstä saada osallistua joihinkin Schengenin säännöstön määräyksiin 28 päivänä helmikuuta 2002 tehdyn neuvoston päätöksen 2002/192/EY (4) mukaisesti. Tämän vuoksi päätös ei sido Irlantia eikä sitä sovelleta Irlantiin.

               (8)

               Islannin ja Norjan osalta tällä päätöksellä kehitetään niitä Schengenin säännöstön määräyksiä, joita tarkoitetaan Euroopan unionin neuvoston sekä Islannin tasavallan ja Norjan kuningaskunnan välisessä sopimuksessa viimeksi mainittujen osallistumisesta Schengenin säännöstön täytäntöönpanoon, soveltamiseen ja kehittämiseen (5) ja jotka kuuluvat tietyistä mainitun sopimuksen yksityiskohtaisista soveltamissäännöistä tehdyn neuvoston päätöksen 1999/437/EY (6) 1 artiklan B kohdassa tarkoitettuun alaan.

               (9)

               Sveitsin osalta tällä päätöksellä kehitetään niitä Schengenin säännöstön määräyksiä, joita tarkoitetaan Euroopan unionin, Euroopan yhteisön ja Sveitsin valaliiton välisessä sopimuksessa Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen (7) ja jotka kuuluvat päätöksen 1999/437/EY 1 artiklan B kohdassa, tarkasteltuna yhdessä neuvoston päätöksen 2008/146/EY (8) 3 artiklan kanssa, tarkoitettuun alaan.

               (10)

               Liechtensteinin osalta tällä päätöksellä kehitetään niitä Schengenin säännöstön määräyksiä, joita tarkoitetaan Euroopan unionin, Euroopan yhteisön, Sveitsin valaliiton ja Liechtensteinin ruhtinaskunnan välillä allekirjoitetussa pöytäkirjassa Liechtensteinin ruhtinaskunnan liittymisestä Euroopan unionin, Euroopan yhteisön ja Sveitsin valaliiton väliseen sopimukseen Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen (9) ja jotka kuuluvat päätöksen 1999/437/EY 1 artiklan B kohdassa, tarkasteltuna yhdessä neuvoston päätöksen 2011/350/EU (10) 3 artiklan kanssa, tarkoitettuun alaan.

               (11)

               Kyproksen osalta tämä päätös on vuoden 2003 liittymisasiakirjan 3 artiklan 2 kohdassa tarkoitettu Schengenin säännöstöön perustuva tai muuten siihen liittyvä säädös.

               (12)

               Bulgarian ja Romanian osalta tämä päätös on vuoden 2005 liittymisasiakirjan 4 artiklan 2 kohdassa tarkoitettu Schengenin säännöstöön perustuva tai muuten siihen liittyvä säädös.

               (13)

               Kroatian osalta tämä päätös on vuoden 2011 liittymisasiakirjan 4 artiklan 2 kohdassa tarkoitettu Schengenin säännöstöön perustuva tai muuten siihen liittyvä säädös,

         ON HYVÄKSYNYT TÄMÄN PÄÄTÖKSEN:
   1 artikla
   Viisumitietojärjestelmä otetaan käyttöön 5 päivänä syyskuuta 2013 täytäntöönpanopäätöksessä 2012/274/EU määritellyllä kahdeksannella alueella.
   2 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.
   3 artikla
   Tätä päätöstä sovelletaan perussopimusten mukaisesti.

      Tehty Brysselissä 20 päivänä elokuuta 2013.

            Komission puolesta

            Puheenjohtaja

         José Manuel BARROSO

      (1)  EUVL L 218, 13.8.2008, s. 60.

      (2)  EUVL L 134, 24.5.2012, s. 20.

      (3)  EYVL L 131, 1.6.2000, s. 43.

      (4)  EYVL L 64, 7.3.2002, s. 20.

      (5)  EYVL L 176, 10.7.1999, s. 36.

      (6)  EYVL L 176, 10.7.1999, s. 31.

      (7)  EUVL L 53, 27.2.2008, s. 52.

      (8)  EUVL L 53, 27.2.2008, s. 1.

      (9)  EUVL L 160, 18.6.2011, s. 21.

      (10)  EUVL L 160, 18.6.2011, s. 19.


title: Neuvoston päätös 2005/848/EY, tehty  29 päivänä marraskuuta 2005 , tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi annetun asetuksen (EY) N:o 2580/2001 2 artiklan 3 kohdan täytäntöönpanosta ja päätöksen 2005/722/YUTP kumoamisesta

text:
               30.11.2005

               FI

               Euroopan unionin virallinen lehti

               L 314/46

      NEUVOSTON PÄÄTÖS 2005/848/EY,
   tehty 29 päivänä marraskuuta 2005,
   tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi annetun asetuksen (EY) N:o 2580/2001 2 artiklan 3 kohdan täytäntöönpanosta ja päätöksen 2005/722/YUTP kumoamisesta
   EUROOPAN UNIONIN NEUVOSTO, joka
   ottaa huomioon tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi 27 päivänä joulukuuta 2001 annetun asetuksen (EY) N:o 2580/2001 (1) ja erityisesti sen 2 artiklan 3 kohdan,
   sekä katsoo seuraavaa:

               (1)

               Neuvosto teki 17 päivänä lokakuuta 2005 päätöksen 2005/722/YUTP tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi annetun asetuksen (EY) N:o 2580/2001 2 artiklan 3 kohdan täytäntöönpanosta ja päätöksen 2005/428/YUTP kumoamisesta (2).

               (2)

               On päätetty laatia ajantasaistettu luettelo henkilöistä, ryhmistä ja yhteisöistä, joihin asetusta (EY) N:o 2580/2001 sovelletaan,

         ON PÄÄTTÄNYT SEURAAVAA:
   1 artikla
   Asetuksen (EY) N:o 2580/2001 2 artiklan 3 kohdassa säädetty luettelo korvataan seuraavasti:

               1)

               HENKILÖT

                           1)

                           ABOU, Rabah Naami (alias Naami Hamza; alias Mihoubi Faycal; alias Fellah Ahmed; alias Dafri Rèmi Lahdi), syntynyt 1.2.1966 Algerissa (Algeria) (al-Takfir ja al-Hijra-järjestöjen jäsen)

                           2)

                           ABOUD, Maisi (alias The Swiss Abderrahmane), syntynyt 17.10.1964 Algerissa (Algeria) (al-Takfir ja al-Hijra -järjestöjen jäsen)

                           3)

                           AL-MUGHASSIL, Ahmad Ibrahim (alias ABU OMRAN; alias AL-MUGHASSIL, Ahmed Ibrahim), syntynyt 26.6.1967 Qatif-Bab al Shamalissa Saudi-Arabiassa; Saudi-Arabian kansalainen

                           4)

                           AL-NASSER, Abdelkarim Hussein Mohamed, syntynyt Al Ihsassa Saudi-Arabiassa; Saudi-Arabian kansalainen

                           5)

                           AL-YACOUB, Ibrahim Salih Mohammed, syntynyt 16.10.1966 Tarutissa Saudi-Arabiassa; Saudi-Arabian kansalainen

                           6)

                           ARIOUA, Azzedine, syntynyt 20.11.1960 Costantinessa (Algeria) (al-Takfir ja al-Hijra -järjestöjen jäsen)

                           7)

                           ARIOUA, Kamel (alias Lamine Kamel), syntynyt 18.8.1969 Costantinessa (Algeria) (al-Takfir ja al-Hijra -järjestöjen jäsen)

                           8)

                           ASLI, Mohamed (alias Dahmane Mohamed), syntynyt 13.5.1975 Ain Tayassa (Algeria) (al-Takfir ja al-Hijra-järjestöjen jäsen)

                           9)

                           ASLI, Rabah, syntynyt 13.5.1975 Ain Tayassa (Algeria) (al-Takfir ja al-Hijra -järjestöjen jäsen)

                           10)

                           ATWA, Ali (alias BOUSLIM, Ammar Mansour; alias SALIM, Hassan Rostom), syntynyt 1960 Libanonissa; Libanonin kansalainen

                           11)

                           DARIB, Noureddine (alias Carreto; alias Zitoun Mourad), syntynyt 1.2.1972 Algeriassa (al-Takfir ja al-Hijra -järjestöjen jäsen)

                           12)

                           DJABALI, Abderrahmane (alias Touil), syntynyt 1.6.1970 Algeriassa (al-Takfir ja al-Hijra -järjestöjen jäsen)

                           13)

                           EL-HOORIE, Ali Saed Bin Ali (alias AL-HOURI, Ali Saed Bin Ali; alias EL-HOURI, Ali Saed Bin Ali), syntynyt 10.7.1965 tai 11.7.1965 El Dibabiyassa Saudi-Arabiassa; Saudi-Arabian kansalainen

                           14)

                           FAHAS, Sofiane Yacine, syntynyt 10.9.1971 Algerissa (Algeria) (al-Takfir ja al-Hijra -järjestöjen jäsen)

                           15)

                           IZZ-AL-DIN, Hasan (alias GARBAYA, Ahmed; alias SA-ID; alias SALWWAN, Samir), Libanon, syntynyt 1963 Libanonissa, Libanonin kansalainen

                           16)

                           LASSASSI, Saber (alias Mimiche) syntynyt 30.11.1970 Constantinessa (Algeria) (Takfir ja al-Hijra -järjestöjen jäsen)

                           17)

                           MOHAMMED, Khalid Shaikh (alias ALI, Salem; alias BIN KHALID, Fahd Bin Adballah; alias HENIN, Ashraf Refaat Nabith; alias WADOOD, Khalid Adbul), syntynyt 14.4.1965 tai 1.3.1964 Pakistanissa, passin numero 488555

                           18)

                           MOKTARI, Fateh (alias Ferdi Omar), syntynyt 26.12.1974 Hussein Deyssa (Algeria) (al-Takfir ja al-Hijra -järjestöjen jäsen)

                           19)

                           MUGHNIYAH, Imad Fa'iz (alias MUGHNIYAH, Imad Fayiz), Hizbollahin tiedustelupalvelun ylempi upseeri, syntynyt 7.12.1962 Tayr Dibbassa, Libanonissa, passin nro 432298 (Libanon)

                           20)

                           NOUARA, Farid, syntynyt 25.11.1973 Algerissa (Algeria) (al-Takfir ja al-Hijra -järjestöjen jäsen)

                           21)

                           RESSOUS, Hoari (alias Hallasa Farid), syntynyt 11.9.1968 Algerissa (Algeria) (al-Takfir ja al-Hijra -järjestöjen jäsen)

                           22)

                           SEDKAOUI, Noureddine (alias Nounou), syntynyt 23.6.1963 Algerissa (Algeria) (al-Takfir ja al-Hijra -järjestöjen jäsen)

                           23)

                           SELMANI, Abdelghani (alias Gano), syntynyt 14.6.1974 Algerissa (Algeria) (al-Takfir ja al-Hijra -järjestöjen jäsen)

                           24)

                           SENOUCI, Sofiane, syntynyt 15.4.1971 Hussein Deyssa (Algeria) (al-Takfir ja al-Hijra -järjestöjen jäsen)

                           25)

                           SISON, Jose Maria (alias Armando Liwanag; alias Joma), Filippiinien kommunistisen puolueen, mukaan lukien NPA, johtaja) syntynyt 8.2.1939 Cabugaossa, Filippiineillä

                           26)

                           TINGUALI, Mohammed (alias Mouh di Kouba), syntynyt 21.4.1964 Blidassa (Algeria) (al-Takfir ja al-Hijra -järjestöjen jäsen)

               2)

               RYHMÄT JA YHTEISÖT

                           1)

                           Abu Nidal Organisation (ANO), (alias Fatah Revolutionary Council, Arab Revolutionary Brigades, Black September/Musta syyskuu sekä Revolutionary Organisation of Socialist Muslims)

                           2)

                           Al-Aqsa marttyyrien prikaati

                           3)

                           Al-Aqsa e.V.

                           4)

                           Al-Takfir ja al-Hijra

                           5)

                           Aum Shinrikyo (alias AUM, alias Aum Supreme Truth, alias Aleph)

                           6)

                           Babbar Khalsa

                           7)

                           Filippiinien kommunistinen puolue, mukaan lukien New People's Army (NPA), joka on yhteydessä Sison Jose Maria C:hen (alias Armando Liwanag, alias Joma, Filippiinien kommunistisen puolueen, mukaan lukien NPA, johtaja)

                           8)

                           Gama'a al-Islamiyya (Islamic Group), (alias Al-Gama'a al-Islamiyya, IG)

                           9)

                           Great Islamic Eastern Warriors Front (IBDA-C)

                           10)

                           Hamas (sisältäen Hamas-Izz al-Din al-Qassem)

                           11)

                           Hizbul Mujahidin (HM)

                           12)

                           Holy Land Foundation for Relief and Development

                           13)

                           International Sikh Youth Federation (ISYF)

                           14)

                           Kahane Chai (Kach)

                           15)

                           Kurdistanin työväenpuolue (PKK), (alias KADEK; alias KONGRA-GEL)

                           16)

                           Mujahedin-e Khalq Organisation (MEK tai MKO) [paitsi ”National Council of Resistance of Iran” (NCRI)] (alias The National Liberation Army of Iran (NLA, MEK:n radikaali siipi), the People's Mujahidin of Iran (PMOI), Muslim Iranian Student's Society)

                           17)

                           Kansallinen vapautusarmeija (Ejército de Liberación Nacional)

                           18)

                           Palestiinan vapautusrintama (Palestine Liberation Front – PLF)

                           19)

                           Palestiinan islamilainen jihad (Palestinian Islamic Jihad – PIJ)

                           20)

                           Palestiinan vapautuksen kansanrintama (Popular Front for the Liberation of Palestine – PFLP)

                           21)

                           Popular Front for the Liberation of Palestine – General Command (alias PFLP – General Command, PFLP – GC)

                           22)

                           Kolumbian vallankumoukselliset asevoimat (FARC)

                           23)

                           Revolutionary People's Liberation Army/Front/Party (DHKP/C), (alias Devrimci Sol (Revolutionary Left), Dev Sol)

                           24)

                           Loistava polku (Sendero Luminoso)

                           25)

                           Stichting Al Aqsa (alias Stichting Al Aqsa Nederland, alias Al Aqsa Nederland)

                           26)

                           United Self-Defense Forces/Group of Colombia (AUC) (Autodefensas Unidas de Colombia)

         2 artikla
   Kumotaan päätös 2005/722/YUTP.
   3 artikla
   Tämä päätös julkaistaan Euroopan unionin virallisessa lehdessä.
   Sitä noudatetaan päivästä, jona se julkaistaan.

      Tehty Brysselissä 29 päivänä marraskuuta 2005.

            Neuvoston puolesta

            Puheenjohtaja

         A. JOHNSON

      (1)  EYVL L 344, 28.12.2001, s. 70. Asetus sellaisena kuin se on viimeksi muutettuna komission asetuksella (EY) N:o 1207/2005 (EUVL L 197, 28.7.2005, s. 16).

      (2)  EUVL L 272, 18.10.2005, s. 15, ja oikaisu (EUVL L 276, 21.10.2005, s. 70).


title: 2010/107/YUTP: Neuvoston päätös 2010/107/YUTP, annettu 22 päivänä helmikuuta 2010 , Lähi-idän rauhanprosessiin nimitetyn Euroopan unionin erityisedustajan toimeksiannon jatkamisesta

text:
               23.2.2010

               FI

               Euroopan unionin virallinen lehti

               L 46/8

         NEUVOSTON PÄÄTÖS 2010/107/YUTP,
   annettu 22 päivänä helmikuuta 2010,
   Lähi-idän rauhanprosessiin nimitetyn Euroopan unionin erityisedustajan toimeksiannon jatkamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan, 31 artiklan 2 kohdan ja 33 artiklan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 21 päivänä heinäkuuta 2003 yhteisen toiminnan 2003/537/YUTP (1), jolla Marc OTTE nimitettiin Euroopan unionin erityisedustajaksi, jäljempänä ’erityisedustaja’, Lähi-idän rauhanprosessiin.

               (2)

               Neuvosto hyväksyi 16 päivänä helmikuuta 2009 yhteisen toiminnan 2009/136/YUTP (2), jolla erityisedustajan toimeksiantoa muutettiin ja jatkettiin 28 päivään helmikuuta 2010 saakka.

               (3)

               Erityisedustajan toimeksiantoa olisi jatkettava 31 päivään elokuuta 2010. Erityisedustajan toimeksianto voidaan kuitenkin päättää aikaisemmin, jos neuvosto unionin ulkoasioiden ja turvallisuuspolitiikan korkean edustajan, jäljempänä ’korkea edustaja’, suosituksesta niin päättää Euroopan ulkosuhdehallinnon perustamista koskevan päätöksen tultua voimaan.

               (4)

               Erityisedustaja toteuttaa toimeksiantonsa tilanteessa, joka voi huonontua ja saattaa vaikuttaa haitallisesti Euroopan unionista tehdyn sopimuksen 21 artiklassa mainittuihin yhteisen ulko- ja turvallisuuspolitiikan tavoitteisiin,

         ON HYVÄKSYNYT TÄMÄN PÄÄTÖKSEN:
   1 artikla
   Euroopan unionin erityisedustaja
   Jatketaan Marc OTTEn toimeksiantoa Euroopan unionin erityisedustajana, jäljempänä ’erityisedustaja’, Lähi-idän rauhanprosessissa 31 päivään elokuuta 2010. Erityisedustajan toimeksianto voidaan päättää aikaisemmin, jos neuvosto korkean edustajan suosituksesta niin päättää Euroopan ulkosuhdehallinnon perustamista koskevan päätöksen tultua voimaan.
   2 artikla
   Tavoitteet
   1.   Erityisedustajan toimeksianto perustuu Lähi-idän rauhanprosessia koskeviin Euroopan unionin (EU) politiikan tavoitteisiin.
   2.   Näihin tavoitteisiin kuuluvat:

               a)

               kahden valtion ratkaisu, joka käsittää Israelin sekä demokraattisen, elinkelpoisen, rauhanomaisen ja täysivaltaisen Palestiinan valtion ja jossa näillä rinnakkain elävillä valtioilla on turvalliset ja tunnustetut rajat sekä normaalit suhteet naapureihinsa Yhdistyneiden Kansakuntien turvallisuusneuvoston päätöslauselmien 242(1967), 338(1973), 1397(2002) ja 1402(2002) sekä Madridin konferenssin periaatteiden mukaisesti;

               b)

               ratkaisu Israelin ja Syyrian sekä Israelin ja Libanonin välisten suhteiden osalta;

               c)

               oikeudenmukainen ratkaisu monitahoiseen Jerusalemia koskevaan kysymykseen sekä oikeudenmukainen, toimiva ja yhdessä sovittu ratkaisu palestiinalaispakolaisia koskevaan ongelmaan;

               d)

               Annapoliksen prosessin jatkotoimet lopullista asemaa koskevan sopimuksen aikaansaamiseksi ja Palestiinan valtion perustamiseksi, mukaan lukien kvartettiryhmän roolin vahvistaminen etenemissuunnitelman valvojana, erityisesti molemmilla osapuolilla etenemissuunnitelman mukaisesti olevien velvoitteiden täytäntöönpanon seuraamiseksi ja kaikkien kokonaisvaltaisen arabivaltioiden ja Israelin välisen rauhan aikaansaamiseen tähtäävien kansainvälisten toimien mukaisesti;

               e)

               palestiinalaisten vastuulla olevan pysyvän ja tehokkaan poliisijärjestelmän perustaminen parhaiden kansainvälisten käytänteiden mukaisesti yhteistyössä yhteiskunnan rakenteiden kehittämistä koskevien unionin ohjelmien ja yleensä turvallisuusalaan liittyvien muiden kansainvälisten toimien kuten rikosoikeusjärjestelmän uudistuksen kanssa;

               f)

               Gazan rajanylityspaikkojen, Rafahin rajanylityspaikka mukaan luettuna, avaaminen uudelleen varsinkin väestön vakavien humanitääristen tarpeiden täyttämiseksi, ja läsnäolo kolmannen osapuolen ominaisuudessa, jos molemmat osapuolet pääsevät siitä yhteisymmärrykseen, yhteistyössä yhteiskunnan rakenteiden kehittämisestä vastaavien unionin toimijoiden kanssa.

         3.   Nämä tavoitteet perustuvat unionin sitoumukseen:

               a)

               työskennellä osapuolten ja kansainvälisen yhteisön kumppaneiden kanssa erityisesti Lähi-idän kvartettiryhmän puitteissa sekä hyödyntää jokainen mahdollisuus taata rauha ja ihmisarvoinen tulevaisuus kaikille alueen ihmisille;

               b)

               jatkaa Palestiinan poliittisten ja hallinnollisten uudistusten, vaaliprosessin ja turvallisuutta koskevien uudistusten tukemista;

               c)

               edistää täysimääräisesti rauhanrakentamista sekä Palestiinan talouden elvyttämistä kiinteänä osana alueellista kehitystä.

         4.   Erityisedustaja tukee korkean edustajan työtä alueella, myös Lähi-idän kvartettiryhmässä.
   3 artikla
   Toimeksianto
   Näiden poliittisten tavoitteiden saavuttamiseksi erityisedustajan toimeksiantona on:

               a)

               edesauttaa aktiivisesti ja tehokkaasti unionin toimia ja aloitteita, joilla pyritään Israelin ja Palestiinan välisen konfliktin sekä Israelin ja Syyrian sekä Israelin ja Libanonin välisten konfliktien lopulliseen ratkaisuun;

               b)

               edistää ja ylläpitää läheisiä suhteita Lähi-idän rauhanprosessin kaikkiin osapuoliin, alueen muihin maihin, Lähi-idän kvartettiryhmän jäseniin ja muihin maihin, joita asia koskee, sekä Yhdistyneisiin Kansakuntiin ja muihin asiaankuuluviin kansainvälisiin järjestöihin, pyrkimyksenä rauhanprosessin lujittaminen yhteistyössä niiden kanssa;

               c)

               varmistaa unionin jatkuva läsnäolo paikan päällä ja asiaa käsittelevillä kansainvälisillä foorumeilla sekä auttaa kriisien hallinnassa ja ennaltaehkäisemisessä;

               d)

               tarkkailla ja tukea osapuolten välisiä rauhanneuvotteluja sekä tarjota unionin neuvoja ja palveluksia tarvittaessa;

               e)

               osallistua pyydettäessä osapuolten välisten kansainvälisten sopimusten täytäntöönpanoon sekä käynnistää diplomaattiset toimet osapuolten kanssa, jos näiden sopimusten määräyksiä ei noudateta;

               f)

               kiinnittää erityistä huomiota tekijöihin, jotka vaikuttavat Lähi-idän rauhanprosessin alueelliseen ulottuvuuteen;

               g)

               ylläpitää rakentavia suhteita rauhanprosessin yhteydessä tehtyjen sopimusten allekirjoittajiin demokratian perussääntöjen noudattamisen edistämiseksi, mukaan lukien ihmisoikeuksien ja oikeusvaltion periaatteen kunnioittaminen;

               h)

               vaikuttaa osaltaan Euroopan unionin ihmisoikeuspolitiikan ja ihmisoikeuksia koskevien Euroopan unionin suuntaviivojen täytäntöönpanoon, varsinkin mitä tulee lapsiin ja naisiin konfliktialueilla, erityisesti seuraamalla ja käsittelemällä tähän liittyviä tapahtumia;

               i)

               antaa selvitys unionin mahdollisuuksista osallistua rauhanprosessiin sekä parhaista tavoista jatkaa unionin aloitteita ja käynnissä olevia Lähi-idän rauhanprosessiin liittyviä unionin toimia, kuten unionin osallistumista Palestiinan uudistuksiin, unionin asiaan liittyvien kehityshankkeiden poliittiset näkökohdat mukaan luettuina;

               j)

               tarkkailla molempien tahojen toimia, jotka liittyvät etenemissuunnitelman täytäntöönpanoon ja kysymyksiin, jotka voivat vaikuttaa haitallisesti pysyvää asemaa koskevien neuvottelujen tuloksiin, jotta Lähi-idän kvartettiryhmä pystyisi paremmin arvioimaan sitä, miten osapuolet noudattavat sitoumuksiaan;

               k)

               sitoutua laajempaan turvallisuusalan uudistusta koskevaan yhteistoimintaan yhteistyössä Euroopan komission ja Yhdysvaltojen turvallisuuskoordinaattorin kanssa sekä edistää turvallisuuskysymyksiä koskevaa yhteistyötä kaikkien asiankuuluvien toimijoiden kanssa;

               l)

               vaikuttaa siihen, että alueen mielipidejohtajat ymmärtäisivät unionin aseman paremmin.

         4 artikla
   Toimeksiannon täytäntöönpano
   1.   Erityisedustaja vastaa toimeksiannon toteuttamisesta korkean edustajan valvonnan alaisena.
   2.   Poliittisten ja turvallisuusasioiden komitea ylläpitää erityisiä suhteita erityisedustajaan ja toimii erityisedustajan ensisijaisena yhteytenä neuvostoon. Poliittisten ja turvallisuusasioiden komitea huolehtii erityisedustajan strategisesta ja poliittisesta ohjauksesta hänen toimeksiantonsa puitteissa, sanotun kuitenkaan rajoittamatta korkean edustajan toimivaltaa.
   5 artikla
   Rahoitus
   1.   Euroopan unionin erityisedustajan toimeksiantoon liittyviin menoihin tarkoitettu rahoitusohje on 1 päivänä maaliskuuta 2010 alkavalla ja 31 päivänä elokuuta 2010 päättyvällä kaudella 730 000 euroa.
   2.   Edellä 1 kohdassa vahvistetulla määrällä rahoitettavat menot ovat rahoituskelpoisia 1 päivästä maaliskuuta 2010 alkaen. Menoja hallinnoidaan unionin yleiseen talousarvioon sovellettavien menettelyjen ja sääntöjen mukaisesti.
   3.   Erityisedustajan ja komission välillä tehdään sopimus menojen hallinnoinnista. Erityisedustaja on tilivelvollinen komissiolle kaikista menoista.
   6 artikla
   Avustajaryhmän perustaminen ja kokoonpano
   1.   Erityisedustaja vastaa toimeksiantonsa ja siihen varattujen käytettävissä olevien taloudellisten resurssien asettamissa rajoissa avustajaryhmänsä muodostamisesta. Avustajaryhmällä on oltava asiantuntemusta toimeksiannon mukaisista poliittisista erityiskysymyksistä. Erityisedustajan on ilmoitettava pikaisesti neuvostolle ja komissiolle avustajaryhmänsä kulloinenkin kokoonpano.
   2.   Jäsenvaltiot ja unionin toimielimet voivat esittää, että henkilöstöä siirretään tilapäisesti työskentelemään erityisedustajan alaisuudessa. Sellaisen henkilöstön palkat, jota jäsenvaltio tai unionin toimielin siirtää tilapäisesti työskentelemään erityisedustajan alaisuudessa, maksaa asianomainen jäsenvaltio tai unionin toimielin. Erityisedustajaa voivat avustaa myös jäsenvaltioiden neuvoston pääsihteeristöön tilapäisesti lähettämät asiantuntijat. Sopimusperusteisen kansainvälisen henkilöstön on oltava jäsenvaltioiden kansalaisia.
   3.   Kaikki lähetetyt työntekijät pysyvät hallinnollisesti asianomaisen lähettävän valtion tai unionin toimielimen alaisina ja suorittavat tehtävänsä ja toimivat erityisedustajan toimeksiannon edun mukaisesti.
   7 artikla
   Erityisedustajan ja hänen henkilöstönsä erioikeudet ja vapaudet
   Erityisedustajan ja hänen henkilöstönsä hoitaman tehtävän loppuun saattamisen ja joustavan suorittamisen edellyttämät erioikeudet, vapaudet ja muut takuut sovitaan tilanteen mukaan yhdessä yhden tai useamman vastaanottajapuolen kanssa. Jäsenvaltiot ja komissio antavat tätä varten kaiken tarpeellisen tuen.
   8 artikla
   EU:n turvallisuusluokiteltujen tietojen turvaaminen
   Erityisedustajan ja hänen avustajaryhmänsä on noudatettava neuvoston turvallisuussääntöjen vahvistamisesta 19 päivänä maaliskuuta 2001 tehdyssä neuvoston päätöksessä 2001/264/EY vahvistettuja turvallisuutta koskevia periaatteita ja vähimmäisvaatimuksia (3) erityisesti EU:n turvallisuusluokiteltujen tietojen hallinnoinnissa.
   9 artikla
   Tiedonsaanti ja logistiikkatuki
   1.   Jäsenvaltiot, komissio ja neuvoston pääsihteeristö varmistavat, että erityisedustaja saa kaikki olennaiset tiedot.
   2.   Unionin edustusto ja/tai jäsenvaltiot antavat tarvittaessa logistiikkatukea alueella.
   10 artikla
   Turvallisuus
   Erityisedustaja toteuttaa Euroopan unionista tehdyn sopimuksen V osaston nojalla unionin ulkopuolisiin operaatioihin lähetetyn henkilöstön turvallisuutta koskevan unionin politiikan mukaisesti kaikki kohtuudella toteuttamiskelpoiset toimenpiteet toimeksiantonsa ja vastuullaan olevan maantieteellisen alueen turvallisuustilanteen mukaisesti suoraan alaisuudessaan olevan koko henkilöstön turvallisuuden edistämiseksi, erityisesti:

               a)

               laatimalla neuvoston pääsihteeristön ohjeisiin perustuvan operaatiokohtaisen turvallisuussuunnitelman, johon sisällytetään muun muassa operaatiokohtaiset fyysiset, organisatoriset ja menettelyä koskevat turvallisuustoimenpiteet ja ohjeet, jotka koskevat henkilöstön turvallista siirtymistä operaatioalueelle ja sen sisällä ja turvallisuutta vaarantavien tilanteiden hallintaa, sekä operaation valmius- ja evakuointisuunnitelma;

               b)

               varmistaa, että koko unionin ulkopuolelle lähetetyllä henkilöstöllä on operaatioalueen olosuhteiden edellyttämä korkean riskin kattava vakuutusturva;

               c)

               varmistamalla, että kaikille unionin ulkopuolelle lähetetyille avustajaryhmän jäsenille, myös paikalla palvelukseen otetulle henkilöstölle, annetaan joko ennen operaatioalueelle saapumista tai heti saapumisen yhteydessä neuvoston pääsihteeristön operaatioalueelle antamaan riskiluokitukseen perustuva asianmukainen turvallisuuskoulutus;

               d)

               varmistaa, että kaikki säännöllisten turvallisuusarviointien perusteella annetut suositukset pannaan täytäntöön, ja antaa väliraportin ja toimeksiannon toteuttamista koskevan loppuraportin yhteydessä korkealle edustajalle, neuvostolle ja komissiolle kirjallisia raportteja näiden suositusten täytäntöönpanosta ja muista turvallisuusasioista.

         11 artikla
   Raportointi
   Erityisedustaja raportoi säännöllisin välein suullisesti ja kirjallisesti korkealle edustajalle sekä poliittisten ja turvallisuusasioiden komitealle. Erityisedustaja raportoi tarvittaessa myös neuvoston työryhmille. Säännöllisesti toimitettavat kirjalliset raportit jaetaan COREU-verkoston kautta. Erityisedustaja voi korkean edustajan tai poliittisten ja turvallisuusasioiden komitean suosituksesta antaa selvityksiä ulkoasiainneuvostolle.
   12 artikla
   Toimien yhteensovittaminen
   1.   Erityisedustaja edistää unionin toiminnan yleistä poliittista yhteensovittamista. Hän auttaa varmistamaan, että kentällä käytetään kaikkia unionin välineitä johdonmukaisella tavalla unionin poliittisten tavoitteiden saavuttamiseksi. Erityisedustajan toimet sovitetaan yhteen komission toimien kanssa sekä tilanteen mukaan alueella toimivien muiden erityisedustajien toimien kanssa. Erityisedustaja tiedottaa säännöllisesti toiminnastaan jäsenvaltioiden ja komission edustustoille.
   2.   Asemapaikalla on pidettävä yllä läheisiä suhteita unionin edustuston päällikköön ja jäsenvaltioiden edustustojen päälliköihin. Näiden on parhaalla mahdollisella tavalla pyrittävä avustamaan erityisedustajaa toimeksiannon toteuttamisessa. Erityisedustaja antaa paikallisen tason poliittisia ohjeita palestiinalaisalueilla toteutettavan Euroopan unionin poliisioperaation (EUPOL COPPS) ja Rafahin rajanylityspaikkaa koskevan Euroopan unionin rajavalvonnan avustusoperaation (EU BAM Rafah) johtajille. Erityisedustaja ja siviilioperaatiokomentaja kuulevat toisiaan tarvittaessa. Erityisedustajan on myös pidettävä yhteyttä muihin paikan päällä oleviin kansainvälisiin ja alueellisiin toimijoihin.
   13 artikla
   Uudelleentarkastelu
   Tämän päätöksen täytäntöönpanoa ja sen johdonmukaisuutta unionin alueella toteuttamien muiden toimien kanssa tarkastellaan säännöllisesti. Erityisedustaja esittää korkealle edustajalle, neuvostolle ja komissiolle toimeksiannon päättyessä raportin toimeksiannon toteuttamisesta.
   14 artikla
   Voimaantulo
   Tämä päätös tulee voimaan päivänä, jona se hyväksytään.
   Sitä sovelletaan 1 päivästä maaliskuuta 2010.
   15 artikla
   Julkaiseminen
   Tämä päätös julkaistaan Euroopan unionin virallisessa lehdessä.

      Tehty Brysselissä 22 päivänä helmikuuta 2010.

            Neuvoston puolesta

            Puheenjohtaja

         C. ASHTON

      (1)  EUVL L 184, 23.7.2003, s. 45.

      (2)  EUVL L 46, 17.2.2009, s. 65.

      (3)  EYVL L 101, 11.4.2001, s. 1.